Den Vest-Sjællandske Avis, 1828-10-04
Oversigt over Dagens udenlandske Nyeheder. Der skrives fra Constantinopel under 26de August: at siden Storvezieren er brudt op til Armeen, hersker der en usædvanlig Virksomhed i alle Grene af Administrationen, og at Sultanens utrættelige Bestræbelser for at forsvare Landet og Hovedstaden blive nu understøttede af Folket med den største Enthusiasme. Der ere trufne Tilberedelser til Sultanens Afreise til Armeen, og ved den første Efterretning om, at Russerne ere passerede Balkanbierget vil han stille sig i Spidsen for sine Tropper. De Tyrkiske Soldater, som i Begyndelsen af Krigen ikke udviste megen Jver ere nu meget krigerisk stemte. Storvezierens Marsch herfra til Dand Pascha lignede et religiøst Tog, da Musti gik foran Tropperne med Sværdet i den høire Haand og Koranen i den Venstre, og syntes at vise dem Veien til Berømmelse. Marinen, som næsten blev tilintet gjort ved det ulykkelige Slag ved Navarino, er dog nogenlunde bleven restitueret og 7 Fregatter tilligemed 3 Brigger ligge i Beredskab for at afseile til det sorte Hav. Det er naturligt, at Sultanen og hele Divanet vil under saadanne Omstændigheder ikke høre noget om en Mægling, at REXI. Fredspartiet er bragt til Tavshed, at de uden landske Diplomaters Bestræbelser for at formaae Porten til at afsende Deputerede til Corfu, eller til at give paa nogen Maade sit Samtykke til Traktaten af 6te Julii ere blevne frugtesløse, Gemytternes passionerede Tilstand er nu saa almindelig, at ethvert Forsøg paa at tilveiebringe en Forandring i Tænkemaaden maae ansees for at være forgiæves. Reis Effendi skal have tydeligt udeladt sig derom, og erklæret: at det er Sultanens Beslutning ikke at ville høre noget mere, som har Hensyn til Mæglingen eller til at afsende Gesandter, hvorhen det saa skal være, Man kan derfor let forestille sig hvorledes man her betragter det Franske Ministeriums Beslutning at ville afsende en Expedition til Morea, og den overordentlige Forbauselse hvormed man har modtaget den Efterretning, som man har modtaget over Smyrna, om at den samme Admiral, som ødelagte den Tyrkisk Ægyptiske Flaade, har afsluttet med Mehemed Ali Pascha en Convention om at rømme Morea, med Undtagelse af de Fæstninger, som ere forblevne i Tyrkernes Hænder. Jsær kan man ikke forundre sig over dette Jndtryk, naar man har et Begreb om Tyrkernes Stolthed og om den Hengivenhed, som Portens Tienere ellers pleie at udvise imod den. Man kan forresten ikke nægte, at Porten kunde i nærværende Øieblik have stor Fordeel af at rømme Grækenland og at give Slip paa Herredømmet over dette Land; da Porten saa kunde anvende alle sine Tropper imod sin Hovedfiende; men for Øieblikket er der ikke at tænke pav en saadan Beslutning. Jmidlertid har dog det Rygte fornyelig gjort et dybt Jndtryk, at Admiral Heyden har faaet Ordre af sin Monark til at blokere Dardanellerne; men Porten smigrer sig med at den nærværende Engelske Administration, for hvilken den besidder en stor Forkierlighed, ikke vil tillade det. Forresten skal der paa den allierede Eskadre, især paa den Franske, herske meget slemme Sygdomme. Saalidet som Portens Krig med Rusland synes farlig i nogle Muselmænds Øine fordi man i Aar ikke har nødig at frygte for Constantinopel, saa antager dog Krigen i Asien en meget betænkelig Charakteer, og General Paskevitsch synes at have store Planer for; thi man forsikkrer, at 25,000 friske Tropper skulle støde til ham. – Det hedder i et langt Raisonnement. i Allgemeine Zeitung, som er dateret fra Mayn, at det ikke er at tænke paa at det Russiske Feldttog ikke skulde lykkes, eller at den Russiske Armee skulde tvinges til at gaae tilbage; men var det og Tilfældet, saa maae Grækernes Skjæbne. dog ligefuldt blive uforandret; thi Europas Ære og givne Ord er sat i Pant derfor, men lykkes Keiserens Plan, lad ham endog standse paa sin Marsch hvor han vil, saa vil dog Grækenlands Befrielse og Uafhængighed blive den første Freds artikel. Den anden Artikel vil blive en meere ordnet Tilstand i Moldau og Vallachiet under en Europæisk Fyrste, som en almindelig erkiendt Fornødenhed og som en Garantie for Europa, og som er udtrykkelig lovet af den ædle Russiske Keiser. Den 3die Artikel vil blive Erstatningen for Krigsomkostningerne, kan denne ikke udredes i Piastre, saa kan den erholdes i en Landstrækning fra Floden Araxes indtil Trapezunt, som ikke kan forstyrre den Europæiske Ligevægt, og den 4de Artikel vil blive en frie Seillads fra det Middellandske og til det sorte Hav og tilbage igien.